Një kompozitor i ri i interesuar në inxhinieri
13-vjeçari William Graham ka kompozuar edhe një këngë për fëmijët e përfshirë nga lufta në Afrikë.
Austini, kryeqyteti i Teksasit është vetemërtuar si “kryeqyteti i muzikës së drejtpërdrejtë të botës” dhe mbështet një numër të madh teletesh vendase të muzikës. Një nga këngëtarët dhe kompozitorët më të rinj të skenës është William Graham, djali 13 vjeçar i muzikantit të mirënjohur të Austinit, John Dee Graham. William debutoi në festivalin e këtij viti "South by Southwest" që u mbajt në fillim të marsit në Austin. Ai është një fëmijë i talentuar me interesa nga muzika tek inxhinieria. Në festivalin e këtij viti, Saxon Pub-i paraqiti në skenë sëbashku këngëtarët e mirënjohur të Teksasit dhe fëmijët e tyre muzikantë. Për djalin 13-vjeçar të këngëtarit John Dee Graham, William, ky ishte debutimi i parë. Shoqërimi me artistë të tillë të famshëm si Jimmie Dale Gilmore është e natyrshme për Williamin. I ati thotë se ai u rrit mes muzikantësh. William-i është tani një kitarrist i talentuar dhe kompozon këngët e tij. Por William-it i pëlqejnë gjithashtu edhe disa momente qetësie në parqet e Austinit, ku ai mendon për muzikën, për kompozicionin dhe për gjëra të tjera me interes për të. Ai ka ndjekur mësime për këto disiplina në programin e Universitetit Northwestern për të rinjtë e talentuar. Por ai ka kaluar edhe një sëmundje të gollganeve që e ka penguar të marrë pjesë në gara sportive. William Graham e ndjen vuajtjen e njerëzve që kanë patur vështirësi dhe janë abuzuar. Ai kompozoi një këngë për fëmijët e përfshirë nga lufta në Afrikë. William-i thotë se frymëzim për të ka qënë i ati, por John Dee Graham thotë se i ka dhënë pak udhëzime djalit të tij të talentuar. Jon Dee Graham dhe i biri, William, ndjekin traditën muzikore të familjes së tyre.